PIELIKUMS

Daugavpils pilsētas domes

2021.gada 13.maija

lēmumam Nr.276

Projekta “Small-scale partnership – big step forward” apraksts

|  |  |
| --- | --- |
| Projekta pieteicējs: | **Daugavpils pilsētas dome (Jaunatnes nodaļa)** |
| Projekta partneris: | **Fundacja Centrum Aktywności Twórczej** Lasocice, ul. Zachodnia 6, 64-100 Leszno, Polija |
| Projekta īstenošanas laiks: | 12 mēneši, 2022. gads |
| Projekta izmaksas: | Kopējais projekta budžets ir **EUR 30000.00** (100%)**.** Projektu finansē no Jaunatnes starptautisko programmu aģentūras administrētas Eiropas Savienības programmas "Erasmus+: Jaunatne darbībā" 3. pamatdarbības “Atbalsts politikas reformai” līdzekļiem.Saskaņā ar Eiropas Savienības programmas "Erasmus+: Jaunatne darbībā" vadlīnijām, Jaunatnes starptautisko programmu aģentūra veic projekta īstenotājam avansa maksājumu 80% (EUR 24000.00) apmērā no kopēkā projektam piešķirtā finansējuma. Savukārt, Daugavpils pilsētas dome kā projekta īstenotājs veic priekšfinansējumu 20% (**EUR 6000.00**) apmērā 2022. gada sākumā. Priekšfinansējuma summa tiek atgriezta projekta īstenotājam trīs mēnešu laikā pēc gala atskaišu nodošanas. |
| Projekta vispārīgaismērķis: | Mazāk aktīvo jauniešu grupu līdzdalības sabiedrības procesos un kultūras un neformālās izglītības aktivitātēs vietējā un starptautiskajā mērogā veicināšana un atbalsta starptautiskās sadarbības attīstībai sniegšana pašvaldībā reģistrētām nevalstiskām organizācijām un pašvaldības struktūrvienībām, kas strādā ar jauniešiem, ar mazu starptautisko pieredzi vai bez tās. |
| Projekta tiešā mērķauditorija: | * Pilsētas jaunieši, tajā skaitā arī jaunieši no riska grupām un jaunieši ar īpašām vajadzībām
* Pašvaldības struktūrvienību un iestāžu, kas īsteno darbu ar jaunatni, pārstāvji
* Nevalstisko organizāciju sektora pārstāvji
 |
| Projekta pamatojums | Daugavpilī ir ļoti daudz nevalstisko organizāciju, kas tieši un netieši strādā ar jauniešiem, bet lielākā daļa strādā lokālā mērogā, neiesaistoties starptautiskajās aktivitātēs, savukārt daļa no biedrībām izrāda savu aktivitāti tikai vienreiz gadā, lai piesaistītu finansējumu caur Daugavpils pilsētas domes sabiedrisko organizāciju atbalsta fondu, vai pāris reizes gadā pilsētas pasākumos, lai nodrošinātu sev iespēju patstāvīgi izmantot telpas Jauniešu neformālās izglītības centrā.  Ilglaicīgi strādājot ar jauniešiem pilsētā var novērot, ka daļa no viņiem ir ļoti aktīvi: piedalās visur, kur tik var paspēt: gan izglītības, gan kultūras un sporta jomās. Savukārt ir arī tādi jaunieši, kas neiesaistās sabiedriskajās aktivitātēs ļoti maz vai vispār neiesaistās. Tam varētu būt vairāki iesmēli: finansiālie un fiziskie šķēršļi vai arī attiecīgo jauniešu intereses nesakrīt ar jaunatnes jomas piedāvājumu, no kā zūd motivācija līdzdarboties. Lai veicinātu mazāk aktīvo jauniešu grupu līdzdalību sabiedrības procesos un sekmētu atsevišķo jauniešu iesaisti kultūras un neformālās izglītības aktivitātēs vietējā un starptautiskajā mērogā, kā arī lai sniegtu atbalstu pašvaldībā reģistrētām nevalstiskām organizācijām un pašvaldības struktūrvienībām, kas strādā ar jauniešiem, ar mazu starptautisko pieredzi vai bez tās, starptautiskās sadarbības attīstībā, ir nepieciešams attīstīt brīvprātīgā darba sistēmu pilsētā, piesaistot vietējos un starptautiskos brīvprātīgos, kas palielinātu biedrību un pašvaldības struktūru un iestāžu kapacitāti.  Viens no veiksmīgākiem reģionāliem starptautisko brīvprātīgo piesaistes piemēriem Latvijā ir Gulbene, kur patstāvīgi darbojas virs 15 brīvprātīgie no visas Eiropas. Pozitīvā pieredze ir arī Liepājā un Rēzeknē. Bet šī projekta ietvaros Jaunatnes nodaļa labprāt vēlās piesaistīt sadarbībai partneri no ārzemēm. Polijas pilsētā  Leszno ir izveidots vesels starptautisko brīvprātīgo tīkls, kas darbojas pateicoties Eiropas Savienības programmu atbalstam, savukārt, brīvprātīgo centru koordinē nevalstiskā organizācija pilsētas pašvaldības projekta ietvaros, un šīs modelis darbojas veiksmīgi jau vairāk nekā desmit gadus, kas liecina par tā ilgtspējību un efektivitāti.  Projekta ietvaros ir plānots ne tikai pārņemt pozitīvas prakses piemēru no Polijas un izstrādāt priekšlikumus jaunatnes jomas attīstībai Daugavpilī starptautiskās sadarbības un starptautiskā brīvprātīgā darba kontekstā. |
| Projekta aktivitātes: | * esošās situācijas izpēte
* pieredzes apmaiņas aktivitātes: semināri, braucieni, darba grupas
* apmācības/konsultācijas ar starptautiskiem nozares ekspertiem
* priekšlikumu jaunatnes jomai izstrādāšana
 |

Domes priekšsēdētājs *(personiskais paraksts)* I.Prelatovs